pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดเกษตรฯ สั่งพ่นฆ่าเชื้อทั่วกระทรวงเกษตรฯ
วันจันทร์ที่ 4 มกราคม 2564
ปลัดเกษตรฯ สั่งพ่นฆ่าเชื้อทั่วกระทรวงเกษตรฯ
ปลัดเกษตรฯ สั่งพ่นฆ่าเชื้อทั่วกระทรวงเกษตรฯ ช่วงหยุดยาว ตามมาตรการเฝ้าระวังการแพร่ระบาดของโรคโควิด-19 สร้างความมั่นใจแก่เจ้าหน้าที่และประชาชนที่มาติดต่อราชการ
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) ที่กําลังแพร่ระบาดในขณะนี้ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มีความเป็นห่วงถึงสถานการณ์การแพร่ระบาดที่อาจส่งผลกระทบต่อการปฏิบัติงานของข้าราชการ พนักงานราชการ ลูกจ้างในสังกัด ตลอดจนประชาชนที่มาติดต่อราชการ จึงได้สั่งการให้เจ้าหน้าที่เข้ามาดําเนินการฉีดพ่นฆ่าเชื้อภายในอาคารสํานักงานปลัดกระทรวงเกษตรและสหกรณ์ เมื่อวันที่ 3 มกราคมที่ผ่านมา เพื่อฆ่าเชื้อไวรัสต่าง ๆ และเป็นการลดความเสี่ยงในการแพร่ระบาดของโรค รวมถึงสร้างความมั่นใจให้กับเจ้าหน้าที่ของกระทรวงเกษตรและสหกรณ์ที่จะเข้ามาปฏิบัติงานภายหลังหยุดยาวในช่วงเทศกาลปีใหม่ รวมถึงประชาชนที่มาติดต่อราชการ
นอกจากนี้ กระทรวงเกษตรและสหกรณ์ยังได้ให้ส่วนราชการทุกหน่วยงานในสังกัด ดําเนินการเฝ้าระวัง ป้องกัน ควบคุมและจํากัดการแพร่ระบาดของโรคโควิด-19 โดยให้ติดตามสถานการณ์จากความก้าวหน้าผลการสอบสวนผู้ป่วย และตรวจสอบ timeline ของผู้ป่วยโรคโควิด-19 หากมีความเกี่ยวข้องกับข้าราชการ พนักงานราชการ และลูกจ้างในสังกัด ขอให้พิจารณาดําเนินการตามมาตรการกักตัวจนครบ 14 วัน นับตั้งแต่วันที่ลงไปในพื้นที่ และงดเดินทางไปในพื้นที่เสี่ยง แต่หากมีความจําเป็นต้องเดินทางไปราชการในพื้นที่เสี่ยง ขอให้ปฏิบัติตามมาตรการป้องกันโรคติดเชื้อไวรัสโคโรนา 2019 (COVID-19) และมาตรการตามข้อกําหนดของผู้ว่าราชการจังหวัด หรือหน่วยงานควบคุมโรคในพื้นที่อย่างเคร่งครัด
อย่างไรก็ตาม กระทรวงเกษตรฯ ได้มีการประชุมศูนย์ประสานการปฏิบัติภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) สํานักงานปลัดกระทรวงเกษตรและสหกรณ์ โดยในที่ประชุมมีมติให้หน่วยงานในสังกัดของกระทรวงเกษตรและสหกรณ์ วางแผนล่วงหน้าในการปฏิบัติงาน สําหรับข้าราชการ พนักงานราชการ และลูกจ้างในสังกัด โดยพิจารณาให้เจ้าหน้าที่ Work From Home 50 / 50 หรือตามความเหมาะสม และเพิ่มความเข้มงวดในการใช้มาตรการป้องกันการแพร่ระบาดในหน่วยงาน พร้อมขอความร่วมมือร้านค้าต่าง ๆ ภายในกระทรวงเกษตรฯ ตลอดจนให้บุคลากรทุกคนปฏิบัติตามคําสั่งและข้อแนะนําของศูนย์ประสานการปฏิบัติภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) (ศบค.) อย่างเคร่งครัดด้วย
รัฐบาลไทย-ข่าวทำเนียบรัฐบาล-ความคืบหน้าโครงการคนละครึ่ง
วันจันทร์ที่ 4 มกราคม 2564
ความคืบหน้าโครงการคนละครึ่ง
ตามที่โครงการคนละครึ่ง ระยะที่ 2 ได้เปิดให้ประชาชนได้เริ่มใช้จ่ายตั้งแต่วันที่ 1 มกราคม 2564 นั้น จากข้อมูล ณ วันที่ 3 มกราคม 2564 มีผู้ใช้สิทธิตามโครงการคนละครึ่งและโครงการคนละครึ่ง ระยะที่ 2 แล้วจํานวน 12,050,115 คน โดยเป็นการใช้จ่ายของกลุ่มผู้ได้รั
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่โครงการคนละครึ่ง ระยะที่ 2 ได้เปิดให้ประชาชนได้เริ่มใช้จ่ายตั้งแต่วันที่ 1 มกราคม 2564 นั้น จากข้อมูล ณ วันที่ 3 มกราคม 2564 มีผู้ใช้สิทธิตามโครงการคนละครึ่งและโครงการคนละครึ่ง ระยะที่ 2 แล้วจํานวน 12,050,115 คน โดยเป็นการใช้จ่ายของกลุ่มผู้ได้รับสิทธิเดิมจํานวน 9,536,644 คน ใช้จ่ายสะสม 52,358.3 ล้านบาท และผู้ได้รับสิทธิใหม่จํานวน 2,513,471 คน ใช้จ่ายสะสม 1,073.6 ล้านบาท รวมยอดการใช้จ่ายสะสม 53,431.9 ล้านบาท แบ่งเป็นเงินที่ประชาชนจ่าย 27,353.4 ล้านบาท และภาครัฐร่วมจ่ายอีก 26,078.5 ล้านบาท โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา ชลบุรี เชียงใหม่ และนครศรีธรรมราช ตามลําดับ และมีร้านค้าลงทะเบียนเข้าร่วมโครงการแล้วกว่า 1.1 ล้านร้านค้า โดยผู้ประกอบการร้านค้าที่สนใจสามารถลงทะเบียนเข้าร่วมโครงการได้อย่างต่อเนื่อง
โฆษกกระทรวงการคลังได้กล่าวเพิ่มเติมว่า สําหรับผู้ได้รับสิทธิโครงการคนละครึ่ง ระยะที่ 2 ที่ยังไม่ได้ติดตั้งแอปพลิเคชัน “เป๋าตัง” ขอให้เร่งดําเนินการและยืนยันตัวตนให้เรียบร้อย โดยสามารถดําเนินการผ่านช่องทางต่างๆ ได้แก่ (1) แอปพลิเคชัน “เป๋าตัง” (2) สาขาธนาคารกรุงไทย หรือ (3) ตู้เอทีเอ็มสีเทาของธนาคารกรุงไทย (สามารถค้นหาตําแหน่งของตู้เอทีเอ็มสีเทา โดยพิมพ์คําว่า “ATM กรุงไทย ยืนยันตัวตน” ใน Google Maps) และใช้จ่ายผ่านร้านค้าที่เข้าร่วมโครงการภายใน 14 วัน เพื่อรักษาสิทธิของท่านให้สามารถใช้จ่ายได้จนถึงวันที่ 31 มีนาคม 2564 ส่วนผู้ได้รับสิทธิโครงการคนละครึ่งกลุ่มเดิม หากประสงค์จะได้รับวงเงินเพิ่มอีก 500 บาท ตามโครงการคนละครึ่ง ระยะที่ 2 ขอให้เข้าใช้งานแอปพลิเคชัน “เป๋าตัง” โดยจะพบข้อความเตือน “ท่านได้รับสิทธิคนละครึ่ง ระยะที่ 2 มูลค่า 500 บาท และสามารถใช้สิทธิได้ถึงวันที่ 31 มีนาคม 2564” และเมื่อกดปุ่ม “ยอมรับเงื่อนไขและรับสิทธิ” จะได้รับสิทธิดังกล่าว
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-นฤมล ห่วงใยแรงงาน ชวนฝึกอาชีพออนไลน์ฟรี ห่างไกลโควิด-19
วันจันทร์ที่ 4 มกราคม 2564
นฤมล ห่วงใยแรงงาน ชวนฝึกอาชีพออนไลน์ฟรี ห่างไกลโควิด-19
รมช.แรงงาน ชวนฝึกอาชีพออนไลน์กว่า 20 หลักสูตร ฟรี! รับวิถี New Normal ห่างไกลโควิด-19
วันที่ 4 มกราคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี มีความห่วงใยถึงพี่น้องประชาชนถึงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่กําลังระบาดระรอก 2 ซึ่งส่งผลกระทบต่อสุขภาพของประชาชน เศรษฐกิจ และสังคมที่รุนแรงขึ้น และในช่วงต่อไปสถานการณ์ยังมีความไม่แน่นอนค่อนข้างสูง ทําให้แรงงานไทยส่วนใหญ่ได้รับผลกระทบจากโควิด-19 ตามไปด้วย จึงไม่ได้นิ่งนอนใจและให้ความสําคัญกับมาตรการแก้ไขปัญหาที่มีผลกระทบต่อแรงงานทุกมิติอย่างต่อเนื่อง
ศาสตราจารย์ นฤมล กล่าวเพิ่มเติมว่า กระทรวงแรงงานโดยกรมพัฒนาฝีมือแรงงาน (กพร.) จึงได้ร่วมเป็นส่วนหนึ่งในการส่งเสริมให้ประชาชนใช้ชีวิตตามวิถีใหม่ หรือ new normal โดยการจัดฝึกทักษะผ่านออนไลน์กว่า 20 หลักสูตร สามารถเข้ารับการฝึกอบรมได้ที่บ้าน ได้แก่ การใช้โปรแกรม Microsoft Excel Advanced การผลิตสื่อโฆษณาและหนังสั้นด้วยสมาร์ทโฟน เทคนิค การสร้างร้านค้าและขายสินค้าออนไลน์ การสร้างงานสร้างอาชีพด้วยระบบ E-Commerce การออกแบบและตกแต่งภาพด้วยโปรแกรม Photoshop illustrator การสร้างแอปพลิเคชันโมบายระบบแอนดรอยด์ การเขียนแบบก่อสร้าง 3D ด้วยโปรแกรม Sketch-up การสร้างโปรแกรมฐานข้อมูลด้วย Google Form การประยุกต์ใข้งานโปรแกรม Solid Work ภาษาอังกฤษเพื่อการสื่อสาร ภาษาพม่าเบื้องต้นเพื่อการทํางาน ไคเซ็น (KAIZEN) เพื่อการปรับปรุงงาน การใช้งานโปรแกรม Microsoft Power point 2010 เทคนิคการสร้างสื่อมัลติมีเดียเพื่อการท่องเที่ยว การใช้ Google Application เพื่อธุรกิจ การสร้างแบรนด์ธุรกิจดิจิทัล การใช้โปรแกรม Microsoft Word 2016 และการสร้างอินโฟกราฟิกเบื้องต้น โดยสามารถลงทะเบียนเข้ารับการฝึกได้ที่เว็บไซต์ http://www.dsd.go.th/DSD/Intro/show_search?activity=newyear&searchbox=&department1=0&button_search=%A4%E9%B9%CB%D2 เลือกหลักสูตรที่ต้องการฝึกอบรมเฉพาะที่มีสัญลักษณ์รูปกล่องของขวัญอยู่ด้านหน้าชื่อหลักสูตร เมื่อลงทะเบียนแล้วรอเจ้าหน้าที่ติดต่อกลับไปเพื่อแจ้งกําหนดการและแนะนําวิธีการเข้ารับการฝึกอบรมผ่านระบบออนไลน์
“แม้ว่าสถานการณ์โควิด-19 ในรอบนี้จะแพร่ระบาดและเพิ่มขึ้นอย่างต่อเนื่อง ขอให้พี่น้องประชาชนโดยเฉพาะกลุ่มแรงงาน ทั้งกลุ่มแรงงานในระบบและแรงงานนอกระบบอย่าได้ละเลยการพัฒนาตนเองให้มีทักษะฝีมือด้านอาชีพ เพื่อรับมือกับสถานการณ์ดังกล่าวได้ในทุกสถานการณ์ เนื่องจากแรงงานทุกคนเป็นหนึ่งในกลไกสําคัญของการขับเคลื่อนเศรษฐกิจภาพรวมของประเทศ” รมช.แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-​ทส. ร่วมประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 1/2564
วันจันทร์ที่ 4 มกราคม 2564
​ทส. ร่วมประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 1/2564
​ทส. ร่วมประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 1/2564
วันนี้ (4 มกราคม 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม นายเกียรติชาติ ไมตรีวงษ์ ผู้อํานวยการองค์การบริหารจัดการก๊าซเรือนกระจก และ คณะร่วมประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 1/2564 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ณ ห้องประชุม 301 ตึกบัญชาการ 1 ทําเนียบรัฐบาล ทั้งนี้ ในที่ประชุมได้มีมติเห็นชอบต่อระดับเส้นฐานอ้างอิง ภาคป่าไม้ (FREL) ซึ่งเป็นข้อมูลเส้นฐาน (Base Line) ค่าปล่อยก๊าซเรือนกระจก จากการทําลายป่าไม้ และทําให้ป่าเสื่อมโทรม โดยโอกาสนี้ พล.อ.ประวิตรได้มอบหมายให้สํานักงานนโยบายและแผนทรัพยากรธรรมชาติและสิ่งแวดล้อม จัดส่งระดับเส้นฐานอ้างอิงภาคป่าไม้ต่อสํานักเลขาธิการกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศต่อไป
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ. ๒๕๖๔
วันศุกร์ที่ 1 มกราคม 2564
รมว.วธ.เป็นประธานในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ. ๒๕๖๔
รมว.วธ.เป็นประธานในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ. ๒๕๖๔
วันที่ ๓๑ ธันวาคม ๒๕๖๓ เวลา ๒๒.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ. ๒๕๖๔ โดยมี สมเด็จพระมหาธีราจารย์ เจ้าอาวาสวัดยานนาวา เป็นประธานฝ่ายสงฆ์ และมีนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการกระทรวงวัฒนธรรม คณะสงฆ์ และพุทธศาสนิกชน เข้าร่วมพิธี ณ วัดยานนาวา เขตสาทร กรุงเทพฯ ทั้งนี้ กระทรวงวัฒนธรรม โดยกรมการศาสนา จัดพิธีสวดมนต์ข้ามปี ถวายพระราชกุศล เสริมสิริมงคลทั่วไทย พ.ศ. ๒๕๖๔ โดยยืดหลักปฏิบัติ New Normal ถ่ายทอดสดผ่านทางสถานีโทรทัศน์ และออนไลน์ ทางสถานีวิทยุโทรทัศน์กองทัพบก ช่อง ๕ HD1 WBTV และ Facebook กรมการศาสนา
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีทำบุญตักบาตร เนื่องในโอกาสวันขึ้นปีใหม่  พ.ศ.๒๕๖๔
วันศุกร์ที่ 1 มกราคม 2564
รมว.วธ.เป็นประธานในพิธีทําบุญตักบาตร เนื่องในโอกาสวันขึ้นปีใหม่  พ.ศ.๒๕๖๔
รมว.วธ.เป็นประธานในพิธีทําบุญตักบาตร เนื่องในโอกาสวันขึ้นปีใหม่  พ.ศ.๒๕๖๔
วันที่ ๑ มกราคม ๒๕๖๔ เวลา ๐๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีทําบุญตักบาตร เนื่องในโอกาสวันขึ้นปีใหม่ พ.ศ.๒๕๖๔ โดยมี นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการ และพุทธศาสนิกชน เข้าร่วมพิธี ณ วัดยานนาวา เขตสาทร กรุงเทพฯ ทั้งนี้ กระทรวงวัฒนธรรม โดยกรมการศาสนา จัดพิธีทําบุญตักบาตร เนื่องในโอกาสวันขึ้นปีใหม่ พ.ศ.๒๕๖๔ โดยยืดหลักปฏิบัติ New Normal ถ่ายทอดสดออนไลน์ ทาง Facebook Live เพจ WBTV และกรมการศาสนา
รัฐบาลไทย-ข่าวทำเนียบรัฐบาล-รมว.วธ.ถวายแจกันดอกไม้และลงนามถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช ๒๕๖๔
วันศุกร์ที่ 1 มกราคม 2564
รมว.วธ.ถวายแจกันดอกไม้และลงนามถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช ๒๕๖๔
รมว.วธ.ถวายแจกันดอกไม้และลงนามถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช ๒๕๖๔
วันที่ ๑ มกราคม ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ถวายแจกันดอกไม้และลงนามถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช ๒๕๖๔ ณ ห้องแดง อาคารหน่วยราชการในพระองค์ ๙๐๔ ในพระบรมมหาราชวัง ในการนี้ รัฐมนตรีว่าการกระทรวงวัฒนธรรม พร้อมด้วยนายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารและข้าราชการกระทรวงวัฒนธรรม ร่วมถวายแจกันดอกไม้และลงนามถวายพระพรชัยมงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช ๒๕๖๔ในนามกระทรวงวัฒนธรรม ณ ศาลาสหทัยสมาคม ในพระบรมมหาราชวัง ด้วย
รัฐบาลไทย-ข่าวทำเนียบรัฐบาล-คณะผู้บริหารฯ ดีอีเอส ร่วมลงนามถวายพระพร เนื่องในโอกาสวันขึ้นปีใหม่ พ.ศ.2564
วันเสาร์ที่ 2 มกราคม 2564
คณะผู้บริหารฯ ดีอีเอส ร่วมลงนามถวายพระพร เนื่องในโอกาสวันขึ้นปีใหม่ พ.ศ.2564
คณะผู้บริหารฯ ดีอีเอส ร่วมลงนามถวายพระพร
เนื่องในโอกาสวันขึ้นปีใหม่ พ.ศ.2564
เมื่อวันที่1มกราคม2563นางสาวอัจฉรินทร์ พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมนายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารกระทรวงฯเข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2564 ณศาลาสหทัยสมาคมในพระบรมมหาราชวัง
*************
รัฐบาลไทย-ข่าวทำเนียบรัฐบาล-“พุทธิพงษ์”พร้อมภริยาและคณะผู้บริหารฯ ดีอีเอส ร่วมลงนามถวายพระพร เนื่องในโอกาสวันขึ้นปีใหม่ พ.ศ.2564
วันเสาร์ที่ 2 มกราคม 2564
“พุทธิพงษ์”พร้อมภริยาและคณะผู้บริหารฯ ดีอีเอส ร่วมลงนามถวายพระพร เนื่องในโอกาสวันขึ้นปีใหม่ พ.ศ.2564
“พุทธิพงษ์”พร้อมภริยาและคณะผู้บริหารฯ ดีอีเอส ร่วมลงนามถวายพระพร เนื่องในโอกาสวันขึ้นปีใหม่ พ.ศ.2564
เมื่อวันที่1มกราคม2563นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมพร้อมภริยาและคณะรัฐมนตรี เข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2564 ณห้องแดงอาคารหน่วยราชการในพระองค์904ด้านตะวันออกศาลาว่าการพระราชวังในพระบรมมหาราชวังจากนั้นได้ร่วมถ่ายภาพกับนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมผู้บริหารกระทรวงและหัวหน้าหน่วยงานในสังกัดกระทรวง
*************
รัฐบาลไทย-ข่าวทำเนียบรัฐบาล-นายกรัฐมนตรีและภริยา ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
วันศุกร์ที่ 1 มกราคม 2564
นายกรัฐมนตรีและภริยา ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
นายกรัฐมนตรีและภริยา ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
วันนี้ (1 ม.ค. 64) เวลา 08.30 น. ณ ห้องแดง อาคารหน่วยราชการในพระองค์ 904 ด้านตะวันออก ศาลาว่าการพระราชวัง ในพระบรมมหาราชวัง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและนางนราพร จันทร์โอชา ภริยา ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พุทธศักราช 2564 โดยมีรองนายกรัฐมนตรีและภริยา ร่วมในพิธีตามลําดับพิธีดังนี้
นายกรัฐมนตรีและภริยา รองนายกรัฐมนตรีและภริยา ถวายความเคารพพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี นายกรัฐมนตรีถวายแจกันดอกไม้ จํานวน 2 แจกัน ในนาม 1) นายกรัฐมนตรีและคณะรัฐมนตรี 2) นายกรัฐมนตรีและภริยา จากนั้น ภริยานายกรัฐมนตรีถวายแจกันดอกไม้ในนามคู่สมรสคณะรัฐมนตรี ณ โต๊ะด้านหน้าพระฉายาลักษณ์
นายกรัฐมนตรีและภริยา ลงนามถวายพระพร นายกรัฐมนตรีและภริยา รองนายกรัฐมนตรีและภริยา ถวายความเคารพพระฉายาลักษณ์ฯ เสร็จพิธี
---------------
รัฐบาลไทย-ข่าวทำเนียบรัฐบาล-ทส. ลงนามถวายพระพรเนื่องในโอกาสวันขึ้นปีใหม่ พุทธศักราช 2564
วันศุกร์ที่ 1 มกราคม 2564
ทส. ลงนามถวายพระพรเนื่องในโอกาสวันขึ้นปีใหม่ พุทธศักราช 2564
ทส. ลงนามถวายพระพรเนื่องในโอกาสวันขึ้นปีใหม่ พุทธศักราช 2564
รัฐบาลไทย-ข่าวทำเนียบรัฐบาล-ก.อุตฯ ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมลงนามถวายพระพรเนื่องในโอกาสวันขึ้นปีใหม่ พ.ศ.2564
วันศุกร์ที่ 1 มกราคม 2564
ก.อุตฯ ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมลงนามถวายพระพรเนื่องในโอกาสวันขึ้นปีใหม่ พ.ศ.2564
ผู้บริหาร ก.อุตฯ ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมลงนามถวายพระพรเนื่องในโอกาสวันขึ้นปีใหม่ พ.ศ.2564
วันนี้ 1 มกราคม พ.ศ.2564 เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม พร้อมด้วยคณะผู้บริหารระดับสูงกระทรวงอุตสาหกรรม ร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมลงนามถวายพระพร ณ ศาลาสหทัยสมาคม พระบรมมหาราชวัง พร้อมทั้งสักการะองค์พระนารายณ์ สิ่งศักดิ์สิทธิ์ประจํากระทรวงอุตสาหกรรม เนื่องในโอกาสวันขึ้นปีใหม่ พ.ศ.2564 ณ กระทรวงอุตสาหกรรม
รัฐบาลไทย-ผู้บริหารระดับสูง มท. ร่วมถวายแจกันดอกไม้หน้าพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
วันศุกร์ที่ 1 มกราคม 2564
ผู้บริหารระดับสูง มท. ร่วมถวายแจกันดอกไม้หน้าพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
ผู้บริหารระดับสูง มท. ร่วมถวายแจกันดอกไม้หน้าพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
วันนี้ (1 ม.ค. 64) เวลา 08.00 น. ที่ห้องแดง อาคารหน่วยราชการในพระองค์ 904 ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วยนางกุลยา เผ่าจินดา ภริยา ถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
พร้อมกันนี้ ที่ศาลาสหทัยสมาคม ในพระบรมมหาราชวัง นายฉัตรชัย พรหมเลิศ ปลัดกระทรวงมหาดไทย พร้อมด้วยรองปลัดกระทรวงมหาดไทย ผู้ตรวจราชการกระทรวงมหาดไทย อธิบดีกรมในสังกัดกระทรวงมหาดไทย และหัวหน้าหน่วยงานรัฐวิสาหกิจในสังกัดกระทรวงมหาดไทย ร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ. 2564
รัฐบาลไทย-ข่าวทำเนียบรัฐบาล-ยกเว้นภาษีเงินได้บุคคลธรรมดา จาก 4 โครงการเยียวยาของรัฐบาล
วันอังคารที่ 19 มกราคม 2564
ยกเว้นภาษีเงินได้บุคคลธรรมดา จาก 4 โครงการเยียวยาของรัฐบาล
วันอังคารที่ 19 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบยกเว้นภาษีเงินได้บุคคลธรรมดา ปีภาษี 2563 และ 2564 สําหรับผู้ที่ได้รับเงินสนับสนุนจากภาครัฐ ตามโครงการเยียวยาและฟื้นฟูผลกระทบจากโรคโควิด-19 ทั้ง 4 โครงการ คือ โครงการเราไม่ทิ้งกัน โครงการเราเที่ยวด้วยกัน โครงการกําลังใจ และโครงการคนละครึ่ง โดยคาดว่า จะช่วยลดภาระของประชาชน กระตุ้นการบริโภคภายในประเทศ ส่งผลดีต่อเศรษฐกิจ รวมถึงช่วยสนับสนุนภาคการท่องเที่ยว และภาคธุรกิจอื่นที่เกี่ยวข้อง เป็นเงินกว่า 30,300 ล้านบาท ดังนั้น ประชาชนจึงไม่ต้องกังวลว่าจะต้องเสียภาษีเงินได้ และไม่ส่งต่อข่าวบิดเบือนจนอาจเกิดความสับสน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการช่วยเหลือค่าน้ำ-ค่าไฟ ผู้ได้รับผลกระทบจากโควิด-19
วันอังคารที่ 19 มกราคม 2564
มาตรการช่วยเหลือค่าน้ํา-ค่าไฟ ผู้ได้รับผลกระทบจากโควิด-19
วันจันทร์ที่ 18 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการบรรเทาภาระค่าใช้จ่ายด้านสาธารณูปโภคขั้นพื้นฐานแก่ประชาชนที่ได้รับผลกระทบจากการแพร่ระบาดของโรคโควิด-19 ระลอกใหม่ ด้วยการลดค่าน้ําประปา - ค่าไฟฟ้า เฉพาะบ้านที่อยู่อาศัยและกิจการขนาดเล็ก ไม่รวมส่วนราชการและรัฐวิสาหกิจ เป็นเวลา 2 เดือน มีผลตั้งแต่เดือน ก.พ. – มี.ค. 64 แบ่งเป็น ส่วนลดร้อยละ 10 สําหรับค่าน้ําประปา และใช้ไฟโดยไม่เสียค่าใช้จ่าย สูงสุดไม่เกิน 90 หน่วย/เดือน หากใช้ไฟเกิน 150 หน่วย/เดือน จะได้รับส่วนลดโดยใช้ค่าไฟฟ้าเดือนธ.ค. 63 เป็นฐาน ซึ่งมาตรการดังกล่าวจะช่วยบรรเทาความเดือดร้อนให้กับประชาชนผู้ใช้ไฟฟ้าและน้ําประปา กว่า 23 ล้านครัวเรือนทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เผยผู้ติดเชื้อโควิด 19 ที่มารับบริการในโรงพยาบาลเริ่มลดลง พบมากจากการค้นหาเชิงรุก
วันอังคารที่ 19 มกราคม 2564
สธ.เผยผู้ติดเชื้อโควิด 19 ที่มารับบริการในโรงพยาบาลเริ่มลดลง พบมากจากการค้นหาเชิงรุก
กระทรวงสาธารณสุข เผยสถานการณ์โรคโควิด 19 ผู้ติดเชื้อที่มารับบริการในโรงพยาบาลเริ่มคงตัว แต่ยังพบจํานวนมากจากการคัดกรองเชิงรุก ให้ทุกจังหวัดเร่งค้นหาเชิงรุกในสถานประกอบการและชุมชนที่มีแรงงานต่างด้าว แนะสถานประกอบการใช้แนวทางป้องกันโรคในที่ทํางานตรง
กระทรวงสาธารณสุข เผยสถานการณ์โรคโควิด 19 ผู้ติดเชื้อที่มารับบริการในโรงพยาบาลเริ่มคงตัว แต่ยังพบจํานวนมากจากการคัดกรองเชิงรุก ให้ทุกจังหวัดเร่งค้นหาเชิงรุกในสถานประกอบการและชุมชนที่มีแรงงานต่างด้าวแนะสถานประกอบการใช้แนวทางป้องกันโรคในที่ทํางานตรงกับระดับความเสี่ยงเพื่อป้องกันการแพร่ระบาดโรค
บ่ายวันนี้ (19 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้มีผู้ติดเชื้อรายใหม่ 171 รายการระบาดระลอกใหม่ตั้งแต่กลางเดือนธันวาคม 2563 มีผู้ติดเชื้อสะสม 8,357 ราย หายป่วย 5,416 ราย เสียชีวิตสะสม 10 ราย อัตราการเสียชีวิต 0.12% ภาพรวมตัวเลขสะสมเพิ่มขึ้นในระดับคงตัว สัปดาห์นี้ยังพบการติดเชื้อใน 17 จังหวัด หากแนวโน้มลดลงเรื่อยๆอาจมีการผ่อนปรนมาตรการให้ประชาชนดํารงชีวิตใกล้เคียงปกติ แต่ยังคงมาตรการสวมหน้ากาก ล้างมือ เว้นระยะห่าง เพื่อป้องกันโรค
นพ.เฉวตสรรกล่าวต่อว่า สถานการณ์ใน จ.สมุทรสาคร แม้ตัวเลขผู้ติดเชื้อลดลงมา 2 วัน อยู่ในหลักร้อยราย ยังคงเข้มการตรวจเชิงรุกในโรงงานต่างๆ ต่อเนื่อง สําหรับกรุงเทพมหานครแนวโน้มผู้ติดเชื้อรายใหม่ลดลงเช่นกัน ถือเป็นสัญญาณที่ดี ยังคงต้องเฝ้าระวังพื้นที่เสี่ยง และคัดกรองเชิงรุก โดยพื้นที่ที่รายงานผู้ติดเชื้อสะสมสูงสุด 5 อันดับ คือ เขตบางขุนเทียน 106 ราย เขตบางแค 27 ราย เขตบางพลัด 27 ราย เขตจอมทอง 25 ราย และเขตธนบุรี 21 ราย ส่วนเขตที่ยังไม่มีรายงานผู้ป่วยยืนยันมี 2 เขต คือ เขตสัมพันธวงศ์ และเขตสะพานสูง
สําหรับสถานการณ์ของผู้ติดเชื้อที่มารับบริการในโรงพยาบาลภาพรวมยังคงตัว มีแนวโน้มลดลง โดยวันนี้พบ 33 ราย ยังพบผู้ติดเชื้อจํานวนมากจากการคัดกรองเชิงรุก ส่วนใหญ่มาจาก จ.สมุทรสาคร ต้องเข้มข้นมาตรการป้องกันโรคในองค์กรและคัดแยกผู้ติดเชื้อจากที่พัก การเฝ้าระวังการลักลอบข้ามแดนไทย-มาเลเซีย เพิ่มการรองรับคนไทยกลับประเทศ รวมทั้งให้ทุกจังหวัดเร่งค้นหาเชิงรุกในสถานประกอบการและชุมชนที่มีแรงงานต่างด้าว พร้อมจัดให้มีมาตรการรองรับการกักตัวผู้ติดเชื้อไม่มีอาการและผู้สัมผัสเสี่ยงสูง ส่วนจังหวัดที่ยังพบผู้ติดเชื้อในระบบบริการและพื้นที่ควบคุมสูงสุดต้องยกระดับการค้นหาเชิงรุกในชุมชน และเข้มงวดในการกํากับติดตามการกักตัวของผู้สัมผัสเสี่ยงสูงต่อเนื่อง
ทั้งนี้ กองโรคจากการประกอบอาชีพและสิ่งแวดล้อม ได้จัดทําแนวทางสําหรับมาตรการเฝ้าระวัง ป้องกันสถานที่ทํางานต้านโควิด ในฐานชีวิตใหม่ :New Normal โดยสถานประกอบการสามารถนําไปประโยชน์ ในเรื่องของการประเมินความเสี่ยง สามารถดาวน์โหลดเอกสารได้ที่ http://envocc.ddc.moph.go.th/contents/view/959 ขณะนี้มีหน่วยงานขนาดใหญ่ ขนาดกลาง และขนาดเล็กนําไปปฏิบัติ ทําให้การเว้นระยะห่างในที่ทํางานได้มาตรฐาน สามารถจัดการป้องกันควบคุมโรคได้ตรงกับระดับความเสี่ยงและป้องกันการแพร่ระบาดได้
***********************************19 มกราคม 2564
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี พระราชทานชุด PPE. 7 แสนชุดแก่บุคลากรการแพทย์
วันอังคารที่ 19 มกราคม 2564
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี พระราชทานชุด PPE. 7 แสนชุดแก่บุคลากรการแพทย์
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี พระราชทานชุด PPE. 7 แสนชุดแก่บุคลากรการแพทย์
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงพระกรุณาโปรดเกล้าฯพระราชทานชุดอุปกรณ์ป้องกันส่วนบุคคล 7 แสนชุด ให้แก่กระทรวงสาธารณสุข สําหรับบุคลากรทางการแพทย์และสาธารณสุข ใช้ป้องกันการติดเชื้อโควิด 19 ขณะปฏิบัติหน้าที่ ดูแลประชาชน
วันนี้ (19 มกราคม 2564) นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข นํานายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร รับพระราชทานอุปกรณ์ทางการแพทย์ เบื้องหน้าพระบรมฉายาลักษณ์พระบาทสมเด็จพระเจ้าอยู่หัว ทรงฉายร่วมกับสมเด็จพระนางเจ้า ฯ พระบรมราชินี ณ อาคารกองกิจการในพระองค์ พระที่นั่งอัมพรสถาน และให้สัมภาษณ์ว่า พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ทรงพระกรุณาโปรดเกล้าฯพระราชทานชุดอุปกรณ์ป้องกันส่วนบุคคล (PPE) จํานวน 7 แสนชุด ให้แก่กระทรวงสาธารณสุข ซึ่งชุด PPE. มีความจําเป็นอย่างยิ่งต่อบุคลากรทางการแพทย์และสาธารณสุข ในการป้องกันการติดเชื้อไวรัสโควิด 19 ตามมาตรฐานองค์การอนามัยโลก ทําให้มีความปลอดภัยขณะปฏิบัติหน้าที่ ทั้งขณะให้การดูแลรักษาผู้ป่วย/ ผู้ติดเชื้อ การเก็บตัวอย่างเพื่อเฝ้าระวัง ค้นหาผู้ติดเชื้อเชิงรุก ซึ่งทําให้การป้องกันควบคุมโรคเป็นไปอย่างมีประสิทธิภาพ
นายอนุทินกล่าวต่อว่า สําหรับชุดอุปกรณ์ป้องกันส่วนบุคคล 7 แสนชุดที่ได้รับพระราชทาน ประกอบด้วย เสื้อคลุมแขนยาว (Isolation Gown) 4 แสนชุด ชุดสวมคลุมร่างกายชิ้นเดียว มีฮู้ดคลุมคอและศีรษะ (Coverall Gown)1 แสนชุด และเสื้อคลุมแขนยาวชนิดใช้ซ้ําได้ (Reusable Isolation Gown)2 แสนชุด โดยกระทรวงสาธารณสุข จะกระจายไปยังโรงพยาบาลในสังกัดสํานักงานปลัดกระทรวงสาธารณสุข กรมการแพทย์ กรมควบคุมโรค กรมสุขภาพจิต รวม 4.9 แสนชุด กรุงเทพมหานคร 7 หมื่นชุด และเครือข่ายโรงพยาบาลกลุ่มสถาบันแพทยศาสตร์แห่งประเทศไทย (UHOSNET) 1.4 แสนชุด
รัฐบาลไทย-ข่าวทำเนียบรัฐบาล-ชวนคนไทย โหลดใช้แอป 'หมอชนะ' ไม่เสียค่าอินเทอร์เน็ต
วันอังคารที่ 19 มกราคม 2564
ชวนคนไทย โหลดใช้แอป 'หมอชนะ' ไม่เสียค่าอินเทอร์เน็ต
วันอาทิตย์ที่ 17 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนโหลดใช้งาน แอปพลิเคชัน “หมอชนะ” ร่วมกับการสแกน QR Code ไทยชนะ เพื่อเช็คอินตามสถานที่ต่าง ๆ ซึ่งจะช่วยให้บันทึกการเดินทางของผู้ใช้งานแม่นยําและเที่ยงตรงมากยิ่งขึ้น และช่วยให้กรมควบคุมโรคและบุคลากรทางการแพทย์สอบสวนโรคได้อย่างรวดเร็ว โดยแอปฯ ดังกล่าวถูกออกแบบอย่างรัดกุม เพื่อไม่ให้กระทบสิทธิหรือละเมิดสิทธิส่วนบุคคล ซึ่งกระทรวงดิจิทัลเพื่อเศรษฐกิจและสังคม และผู้ให้บริการโทรศัพท์เคลื่อนที่ทุกราย ร่วมกันมอบสิทธิโดยไม่คิดค่าดาต้า หรือ ค่าอินเทอร์เน็ต สําหรับผู้เปิดใช้งานแอปพลิเคชัน “หมอชนะ” เพื่อให้สามารถใช้งานได้สะดวกและต่อเนื่อง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​เปิดสายตรงนายกฯ ให้ประชาชนแจ้งเบาะแสการทำผิดกฎหมาย
วันอังคารที่ 19 มกราคม 2564
​เปิดสายตรงนายกฯ ให้ประชาชนแจ้งเบาะแสการทําผิดกฎหมาย
วันเสาร์ที่ 16 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการปราบปรามการกระทําผิดกฎหมาย โดยเฉพาะบ่อนการพนัน แรงงานต่างด้าวลักลอบเข้าเมือง และการค้าประเวณี โดยเชิญชวนประชาชนแจ้งเบาะแสการกระทําผิดโดยตรงถึงนายกรัฐมนตรี ผ่านช่องทางต่าง ๆ ได้แก่ สายด่วนรัฐบาล โทร.1111 /ตู้ ปณ. 1111 ปณ. ทําเนียบรัฐบาล /เว็บไซต์ www.1111.go.th /Mobile Application PSC1111 ทั้งระบบปฏิบัติการ IOS และ android และจุดบริการประชาชน 1111 ทําเนียบรัฐบาล ทั้งนี้ ผู้ที่แจ้งเบาะแส จะได้รับความคุ้มครองและรักษาข้อมูลเป็นความลับ ส่วนผู้กระทําผิด ผู้เรียกรับผลประโยชน์โดยมิชอบ จะต้องเข้าสู่กระบวนการดําเนินคดีต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เอกอัครราชทูตสหรัฐฯ เข้าเยี่ยมคารวะนายกฯ เพื่ออำลา ยืนยันไทยและสหรัฐฯ พร้อมสานต่อความร่วมระหว่างกันโดยเฉพาะอย่างยิ่งด้านการค้าและการลงทุน
วันอังคารที่ 19 มกราคม 2564
เอกอัครราชทูตสหรัฐฯ เข้าเยี่ยมคารวะนายกฯ เพื่ออําลา ยืนยันไทยและสหรัฐฯ พร้อมสานต่อความร่วมระหว่างกันโดยเฉพาะอย่างยิ่งด้านการค้าและการลงทุน
เอกอัครราชทูตสหรัฐฯ เข้าเยี่ยมคารวะนายกฯ เพื่ออําลา ยืนยันไทยและสหรัฐฯ พร้อมสานต่อความร่วมระหว่างกันโดยเฉพาะอย่างยิ่งด้านการค้าและการลงทุน
วันนี้ (19 มกราคม 2564) เวลา 15.00 น. นายไมเคิล จอร์จ ดีซอมเบร (H.E. Mr. Michael George DeSombre) เอกอัครราชทูตสหรัฐอเมริกาประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญของการหารือ ดังนี้
นายกรัฐมนตรีกล่าวขอบคุณเอกอัครราชทูตสหรัฐฯ ที่ได้ปฏิบัติหน้าที่ส่งเสริมความร่วมมือระหว่างไทยและสหรัฐฯ เป็นอย่างดีทําให้มีพัฒนาการความสัมพันธ์ระหว่างกันที่ดีมากยิ่งขึ้น โดยเอกอัครราชทูตสหรัฐฯ นับเป็นมิตรที่มีความใกล้ชิด และเข้าใจสถานการณ์ในประเทศไทย รวมทั้งยินดีที่ภาคเอกชนของทั้งสองฝ่ายมีตัวเลขความร่วมมือทางด้านการค้าและการลงทุนระหว่างกันมากขึ้น โดยเอกอัครราชทูตสหรัฐฯ ได้นําคณะนักธุรกิจสมาชิกสภาธุรกิจสหรัฐฯ – อาเซียน (U.S. – ASEAN Business Council: USABC) เข้าพบหารือเมื่อเดือนพฤศจิกายนที่ผ่านมา และได้จัดสัมมนา “Select USA: Helping Thai Corporate Go Global” เมื่อสัปดาห์ที่ผ่านมา (14 มกราคม 2564) ซึ่งเป็นกิจกรรมที่สําคัญที่ช่วยพัฒนาความพร้อมให้ภาคเอกชนไทย และส่งเสริมผลประโยชน์ทางเศรษฐกิจร่วมกันของทั้งสองประเทศ พร้อมขอให้สหรัฐฯ มั่นใจในเสถียรภาพ และขอให้เชื่อมั่นในความมุ่งมั่นของรัฐบาลที่จะแก้ไขปัญหาต่าง ๆ ภายในประเทศอย่างดีที่สุดภายใต้หลักสากล
ด้านเอกอัครราชทูตสหรัฐฯ กล่าวขอบคุณรัฐบาลไทยและกระทรวงการต่างประเทศที่ให้ความร่วมมือมาโดยตลอด ประเทศไทยนับเป็นพันธมิตรที่สําคัญของสหรัฐฯ ในภูมิภาค และตลอดการดํารงตําแหน่งทําให้ได้เห็นพัฒนาการของความสัมพันธ์และความร่วมมือของทั้งสองฝ่ายในทุกมิติ ทั้งด้านการเมือง เศรษฐกิจ ความร่วมมือทางทหาร พร้อมยืนยันว่าสถานเอกอัครราชทูตสหรัฐฯ จะยังคงพร้อมสานต่อความร่วมมืออันดีระหว่างไทยกับสหรัฐฯ ให้แน่นแฟ้นยิ่งขึ้นต่อไป และแม้จะพ้นจากหน้าที่ไปแล้ว แต่จะยังคงส่งเสริมความร่วมมือระหว่างไทยกับสหรัฐฯ โดยเฉพาะความร่วมมือระหว่างภาคเอกชน และพร้อมสนับสนุนภาคเอกชนไทยที่ต้องการขยายการลงทุนไปยังสหรัฐฯ
ในช่วงท้าย นายกรัฐมนตรีได้กล่าวอวยพรให้เอกอัครราชทูตสหรัฐฯ และครอบครัวประสบความสุขและความสําเร็จ พร้อมฝากความปรารถนาดี ไปยังประธานาธิบดีโดนัลด์ ทรัมป์ ภริยา และครอบครัวด้วย ทั้งนี้ นายกรัฐมนตรีหวังว่า เอกอัครราชทูตสหรัฐฯ เมื่อพ้นจากหน้าที่ จะสานต่อผลประโยชน์ และเกื้อกูลให้ความสัมพันธ์ไทย-สหรัฐฯ ดําเนินไปอย่างราบรื่น
รัฐบาลไทย-ข่าวทำเนียบรัฐบาล-นายกรัฐมนตรีผลักดันเศรษฐกิจ BCG เป็นนโยบายรัฐ ปี 64 หวังทำให้ไทยพ้นกับดับรายได้ปานกลาง พร้อมตั้งคณะกรรมการหารือเมียนมาแก้ไขปัญหาเขตเศรษฐกิจพิเศษทวาย
วันอังคารที่ 19 มกราคม 2564
นายกรัฐมนตรีผลักดันเศรษฐกิจ BCG เป็นนโยบายรัฐ ปี 64 หวังทําให้ไทยพ้นกับดับรายได้ปานกลาง พร้อมตั้งคณะกรรมการหารือเมียนมาแก้ไขปัญหาเขตเศรษฐกิจพิเศษทวาย
นายกรัฐมนตรีผลักดันเศรษฐกิจ BCG เป็นนโยบายรัฐ ปี 64 หวังทําให้ไทยพ้นกับดับรายได้ปานกลาง พร้อมตั้งคณะกรรมการหารือเมียนมาแก้ไขปัญหาเขตเศรษฐกิจพิเศษทวาย
วันนี้ (19 ม.ค. 64) เวลา 13.30 น. ณ โถงตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําในที่ประชุมคณะรัฐมนตรีให้ดําเนินการตามยุทธศาสตร์ความสําคัญของเศรษฐกิจ BCG (Bio-Circular-Green Economy) ซึ่งเป็นนโยบายของรัฐบาลในปี 2564 โดยมุ่งพัฒนาให้ประเทศไทยหลุดพ้นจากประเทศกับดักรายได้ปานกลาง และมีรายได้เพียงพอต่อพี่น้องประชาชนทุกคน โดยเฉพาะภาคการเกษตร ซึ่งไทยมีศักยภาพด้านการเกษตร สุขภาพ การท่องเที่ยว โดยจะใช้เศรษฐกิจ BCG เป็นแรงขับเคลื่อนด้วย
นายกรัฐมนตรียังแถลงเพิ่มเติมว่า ที่ประชุมคณะรัฐมนตรีวันนี้ ยังได้อนุมัติแผนงานช่วยเหลือเยียวยาผลกระทบจากการแพร่ระบาดของเชื้อไวรัสโควิด-19 ซึ่งจะมอบให้คณะรัฐมนตรีเศรษฐกิจและหน่วยงานที่เกี่ยวข้องชี้แจงรายละเอียดโครงการ “เราชนะ” เพื่อทําความเข้าใจแก่ผู้ได้รับสิทธิ วิธีการลงทะเบียน โดยรัฐบาลมุ่งเน้นดูแลประชาชนให้มากที่สุดตามงบประมาณที่มีอยู่ แต่จะต้องจัดสรรงบประมาณไว้บางส่วนเพื่อเตรียมรองรับสถานการณ์การแพร่ระบาดของเชื้อไวรัสโควิด-19 ในอนาคตด้วย สําหรับสถานการณ์การแพร่ระบาดของเชื้อไวรัสโควิด-19 ขณะนี้ แม้ยอดผู้ป่วยติดเชื้อไวรัสโควิด-19 จะสูงขึ้นแต่ยังสามารถควบคุมได้ เตรียมความพร้อมมาตรการคัดกรองตรวจสอบโรค การจัดพื้นที่ควบคุมสังเกตอาการ ที่มีเพิ่มเติมขึ้นมาคือ Factory Quarantine การใช้โรงงานอุตสาหกรรมเป็นพื้นที่ควบคุมตัวสังเกตอาการ ทั้งนี้ รัฐบาลยังต้องดูการประเมินผลสถานการณ์เป็นระยะ ๆ ขอเพียงประชาชนเข้าใจการทํางานของรัฐบาล และไม่เผยแพร่ข้อมูลที่บิดเบือน
นายกรัฐมนตรียังกล่าวถึง โครงการพัฒนาเศรษฐกิจพิเศษทวายนั้น ช่วงที่ผ่านมารัฐบาลได้เดินหน้าปรับปรุงเจรจาความร่วมมือกับประเทศเมียนมา โดยมอบหมายให้นายสุพัฒนพงษ์ พันธ์มีเชาวน์ รองนายกรัฐมนตรีและรัฐมนตรีว่าการกระทรวงพลังงานในฐานะประธานกรรมการร่วมระดับสูงระหว่างไทย-เมียนมาเพื่อการพัฒนาเขตเศรษฐกิจพิเศษทวายและพื้นที่โครงการที่เกี่ยวข้อง (JHC) ดูแลกติกาการคุ้มครองการลงทุนของประเทศต่าง ๆ ในอาเซียน รวมถึงตั้งคณะกรรมการโดยมีนายอาคม เติมพิทยาไพสิฐ รัฐมนตรีว่าการกระทรวงการคลัง เพื่อหารือกับทางเมียนมาต่อไป
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส บรรยายพิเศษ เรื่อง “โลกาภิวัฒน์กับผลกระทบต่อสังคมไทยในปัจจุบัน” ให้กับผู้อบรมหลักสูตรหลักประจำวิทยาลัยการทัพบกชุดที่ 66
วันพุธที่ 20 มกราคม 2564
ผู้ตรวจฯ ดีอีเอส บรรยายพิเศษ เรื่อง “โลกาภิวัฒน์กับผลกระทบต่อสังคมไทยในปัจจุบัน” ให้กับผู้อบรมหลักสูตรหลักประจําวิทยาลัยการทัพบกชุดที่ 66
ผู้ตรวจฯ ดีอีเอส บรรยายพิเศษ เรื่อง “โลกาภิวัฒน์กับผลกระทบต่อสังคมไทยในปัจจุบัน” ให้กับผู้อบรมหลักสูตรหลักประจําวิทยาลัยการทัพบกชุดที่ 66
เมื่อวันที่19มกราคม2564 ดร.ปิยนุช วุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมให้เกียรติบรรยายในหัวข้อ“โลกาภิวัฒน์กับผลกระทบต่อสังคมไทยในปัจจุบัน”ให้กับนักศึกษาหลักสูตรหลักประจําวิทยาลัยการทัพบกชุดที่๖๖ปีการศึกษา๒๕๖๔จํานวน๑๕๖คนผ่านระบบVDO Conferenceณวิทยาลัยการทัพบกถนนเทิดดําริเขตดุสิตกรุงเทพฯ
***********
รัฐบาลไทย-ข่าวทำเนียบรัฐบาล-บีโอไอเยี่ยมชมกิจการโรงพยาบาลเมดพาร์ค
วันอังคารที่ 19 มกราคม 2564
บีโอไอเยี่ยมชมกิจการโรงพยาบาลเมดพาร์ค
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (ที่ 5 จากซ้าย) พร้อมด้วยเจ้าหน้าที่บีโอไอเยี่ยมชมกิจการโรงพยาบาลเมดพาร์ค ซึ่งได้รับการส่งเสริมการลงทุนจากบีโอไอ
ในกิจการศูนย์การแพทย์เฉพาะทางด้านหัวใจ ด้านไต และด้านมะเร็ง กิจการบริการตรวจวิเคราะห์ทางการแพทย์ และศูนย์ฝึกอบรมบุคลากรทางการแพทย์ โดยโรงพยาบาลมีเป้าหมายยกระดับเป็นสถาบันการแพทย์ที่มีความเป็นเลิศด้านการบริการทางการแพทย์ การเรียนการสอน และการวิจัย เพื่อมุ่งสู่การเป็นศูนย์กลางทางการแพทย์ของภูมิภาคเอเชียตะวันออกเฉียงใต้ โดยมี ศ.น.พ.สิน อนุราษฎร์ ประธานกรรมการบริหาร และทีมแพทย์ให้การต้อนรับ ณ โรงพยาบาลเมดพาร์ค เมื่อเร็วๆ นี้
รัฐบาลไทย-ข่าวทำเนียบรัฐบาล-โครงการคนละครึ่งจะเปิดลงทะเบียนเพิ่มเติมในวันที่ 20 มกราคม 2564
วันอังคารที่ 19 มกราคม 2564
โครงการคนละครึ่งจะเปิดลงทะเบียนเพิ่มเติมในวันที่ 20 มกราคม 2564
กระทรวงการคลังจะนําสิทธิที่เหลือของโครงการคนละครึ่งและโครงการคนละครึ่ง ระยะที่ 2 จํานวนรวม 1.34 ล้านสิทธิ มาเปิดให้ประชาชนลงทะเบียนเพิ่มเติมในวันพุธที่ 20 มกราคม 2564
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า กระทรวงการคลังจะนําสิทธิที่เหลือของโครงการคนละครึ่งและโครงการคนละครึ่ง ระยะที่ 2 จํานวนรวม 1.34 ล้านสิทธิ มาเปิดให้ประชาชนลงทะเบียนเพิ่มเติมในวันพุธที่ 20 มกราคม 2564
สําหรับการลงทะเบียนรอบเพิ่มเติมนี้ ผู้ที่ถูกตัดสิทธิโครงการคนละครึ่งและโครงการคนละครึ่ง ระยะที่ 2 จากการไม่ใช้สิทธิภายใน 14 วัน สามารถลงทะเบียนได้ โดยลงทะเบียนผ่านเว็บไซต์ www.คนละครึ่ง.com ระหว่างเวลา 06.00 น. - 23.00 น. จนกว่าจะครบจํานวน ซึ่งผู้ที่ลงทะเบียนสําเร็จและได้รับข้อความ SMS แจ้งยืนยันการได้รับสิทธิแล้วจะต้องติดตั้งแอปพลิเคชัน “เป๋าตัง” รวมทั้งยืนยันตัวตนให้เรียบร้อยจึงจะสามารถใช้จ่ายกับร้านค้าที่มีแอปพลิเคชัน “ถุงเงิน” ที่เข้าร่วมโครงการได้ ทั้งนี้ จะเริ่มใช้จ่ายได้ตั้งแต่วันที่ 25 มกราคม 2564 จนถึง
วันที่ 31 มีนาคม 2564
นอกจากนี้ สําหรับความคืบหน้าล่าสุด ณ วันที่ 18 มกราคม 2564 เวลา 21.00 น. มีร้านค้าลงทะเบียนเข้าร่วมโครงการแล้วกว่า 1.1 ล้านร้านค้า และมีผู้ใช้สิทธิแล้วจํานวน 13,655,380 คน โดยมียอดการใช้จ่ายสะสม 66,967 ล้านบาท แบ่งเป็นเงินที่ประชาชนจ่าย 34,260.9 ล้านบาท และภาครัฐร่วมจ่ายอีก 32,760.1 ล้านบาท โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร ชลบุรี สงขลา เชียงใหม่ และนครศรีธรรมราช ตามลําดับ
โฆษกกระทรวงการคลังยังขอเน้นย้ําให้ประชาชนและร้านค้าปฏิบัติตามหลักเกณฑ์เงื่อนไขของโครงการ และอย่าหลงเชื่อการเชิญชวนตามโฆษณาผ่านช่องทางต่าง ๆ ของผู้ไม่หวังดีที่เสนอจะช่วยหาประโยชน์จากโครงการโดยไม่ได้ทําการซื้อขายสินค้าจริง เนื่องจากภาครัฐยังติดตามตรวจสอบพฤติกรรมหรือธุรกรรมที่ผิดปกติอย่างต่อเนื่อง ซึ่งหากตรวจพบจะดําเนินการระงับการจ่ายเงินทั้งฝั่งร้านค้าและประชาชนทันที รวมทั้งจะดําเนินการตามหลักเกณฑ์ที่กําหนดและกฎหมายที่เกี่ยวข้องด้วย
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-รองปลัดอำพันธุ์ ประชุมคณะกรรมการน้ำตาลทราย ครั้งที่ 1/2564
วันอังคารที่ 19 มกราคม 2564
รองปลัดอําพันธุ์ ประชุมคณะกรรมการน้ําตาลทราย ครั้งที่ 1/2564
รองปลัดอําพันธุ์ ประชุมคณะกรรมการน้ําตาลทราย ครั้งที่ 1/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ําตาลทราย ครั้งที่ 1/2564
ณ ห้องประชุมอาคารสํานักงานคณะกรรมการอ้อยและน้ําตาลทราย กระทรวงอุตสาหกรรม โดยที่ประชุมฯ
ได้รับทราบและพิจารณาในประเด็นที่เกี่ยวข้อง ดังนี้
1. การดําเนินการตามมติคณะกรรมการน้ําตาลทราย
2. บริษัท ไทยแอดวานซ์การเกษตร จํากัด ขอรับสิทธิซื้อน้ําตาลทรายเพื่อผลิตสินค้าส่งออกปี 2564
3. การเพิกถอนสิทธิซื้อน้ําตาลทรายผลิตสินค้าส่งออก
4. การจําหน่ายน้ําตาลทรายดิบภายในราชอาณาจักร
5. รายงานสถานการณ์การจําหน่ายน้ําตาลทรายภายในและภายนอกประเทศ
6. สรุปปริมาณการขนย้ายน้ําตาลทรายที่ได้รับสิทธิของบริษัทผู้ผลิตสินค้าส่งออกปี 2563 ณ วันที่ 30 ธันวาคม 2563
7. รายงานการจําหน่ายและการขนย้ายน้ําตาลทรายดิบ เพื่อจําหน่ายภายในราชอาณาจักรปีการผลิต 2563/2564 และก่อนฤดูกาลผลิตปี 2563/2564
8. ผลการให้สิทธิซื้อน้ําตาลทรายเพื่อผลิตสินค้าส่งออกปี 2564
รัฐบาลไทย-ข่าวทำเนียบรัฐบาล-เคาะแผน E-commerce ชาติ ตั้งเป้า 5.35 ล้านล้าน
วันอังคารที่ 19 มกราคม 2564
เคาะแผน E-commerce ชาติ ตั้งเป้า 5.35 ล้านล้าน
...
จากสถานการณ์โรคโควิด ส่งผลให้วิถีชีวิตเราเปลี่ยนไป
โดยเฉพาะการซื้อขายออนไลน์ที่เติบโตอย่างรวดเร็ว
ธุรกิจอีคอมเมิร์ซจึงตอบโจทย์ความต้องการของตลาด
.
แผนปฏิบัติการอีคอมเมิร์ซแห่งชาติ ปี 2564 - 2565
ได้รับการผลักดันเพื่อขับเคลื่อนการค้าออนไลน์อย่างเป็นรูปธรรม
ตั้งเป้าสร้างรายได้ในปี 2565 มูลค่า 5.35 ล้านล้านบาท
.
4 ยุทธศาสตร์ของแผนอีคอมเมิร์ซแห่งชาติ ประกอบด้วย
1) การพัฒนาแพลตฟอร์มตลาดออนไลน์ (e-Marketplace)
2) การพัฒนาสภาพแวดล้อมให้พร้อมรองรับ
การเติบโตของการค้าพาณิชย์อิเล็กทรอนิกส์
(Ecosystem and Enabling Factors)
.
3) การสร้างความเชื่อมั่นในธุรกรรมพาณิชย์อิเล็กทรอนิกส์
(Trust and Sustainability)
4) การพัฒนาผู้ประกอบการไทยให้สามารถใช้ประโยชน์
จากธุรกิจพาณิชย์อิเล็กทรอนิกส์ (Competency Building)
.
ควบคู่ไปกับการผลักดันการค้าออนไลน์รูปแบบต่าง ๆ เช่น
รัฐบาลไทย-ข่าวทำเนียบรัฐบาล-กระทรวงแรงงาน เตือนแรงงานต่างด้าว และนายจ้าง  ตรวจสอบข้อมูลบริษัทนำคนต่างด้าวเข้ามาทำงานกับนายจ้างในประเทศก่อนตัดสินใจให้ดำเนินการแทน
วันอังคารที่ 19 มกราคม 2564
กระทรวงแรงงาน เตือนแรงงานต่างด้าว และนายจ้าง  ตรวจสอบข้อมูลบริษัทนําคนต่างด้าวเข้ามาทํางานกับนายจ้างในประเทศก่อนตัดสินใจให้ดําเนินการแทน
นายสุชาติ ชมกลิ่น รัฐมนตรีว่าการกระทรวงแรงงาน เตือนแรงงานต่างด้าว และนายจ้าง อย่าหลงเชื่อนายหน้าเถื่อน หลอกเดินเรื่องทําเอกสารต่อวีซ่า/ขออนุญาตทํางาน พร้อมเผยกระบวนการนายหน้าเถื่อนมีทั้งคนไทย และคนต่างด้าวหลอกลวงกันเอง โดยอาศัยความไม่รู้ข้อมูล
ชูความสะดวกสบายเป็นจุดขาย สร้างความเดือดร้อนช่วงสถานการณ์การแพร่ระบาดของโควิด - 19
นายสุชาติฯ กล่าวว่า รัฐบาลภายใต้การนําของพล.อ. ประยุทธ์ จันทร์โอชา นายกรัฐมนตรี และการกํากับดูแลของ พล.อ.ประวิตร วงษ์สุวรรณ รองนายกรัฐมนตรี ให้ความสําคัญกับการคุ้มครองแรงงานต่างด้าวให้ได้รับสิทธิประโยชน์ตามกฎหมายและมาตรฐานสากล และการเพิ่มประสิทธิภาพการตรวจแรงงานกลุ่มเสี่ยงและดําเนินคดีกับผู้กระทําความผิดเกี่ยวกับการละเมิดสิทธิแรงงานอย่างเข้มงวด เพื่อขจัดการค้ามนุษย์ให้หมดสิ้นไปจากประเทศไทยตามเจตนารมณ์ของรัฐบาล และยกระดับประเทศไทยสู่ Tier 1 ในปี 2564
“กระทรวงแรงงาน ให้ความสําคัญในการดูแลคุณภาพชีวิตและความปลอดภัยทั้งของผู้ใช้แรงงานไทย และแรงงานต่างด้าว อย่างเท่าเทียมกัน จึงขอเตือนให้แรงงานต่างด้าวหาข้อมูลที่ถูกต้องก่อนตัดสินใจใช้บริการนายหน้าที่อ้างว่า สามารถติดต่อกับหน่วยงานต่าง ๆ ทั้งในประเทศต้นทางของแรงงานต่างด้าว และหน่วยงานราชการไทย เพื่อดําเนินการเรื่องหนังสือเดินทาง การต่ออายุวีซ่า และใบอนุญาตทํางานได้ เนื่องจากปัจจุบันเกิดการแพร่ระบาดของโรคโควิด – 19 ระลอกใหม่ ทําให้ต้องมีมาตรการลดการเดินทางที่ไม่จําเป็น เว้นระยะห่างจากผู้อื่น เพื่อป้องกันการได้รับเชื้อ แรงงานต่างด้าวและนายจ้างจึงหันไปใช้บริการสาย/นายหน้าให้ดําเนินการแทน มีการเรียกเก็บค่าใช้จ่ายสูงเกินจริง และอาจถูกหลอกลวงได้ ซึ่งนายจ้างและแรงงานต่างด้าวสามารถตรวจสอบข้อมูลบริษัทนําคนต่างด้าวเข้ามาทํางานกับนายจ้างในประเทศที่ถูกกฎหมายกับกรมการจัดหางานได้“ รัฐมนตรีว่าการกระทรวงแรงงาน กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า บริษัทนําคนต่างด้าวมาทํางานกับนายจ้างในประเทศ (บริษัทนําเข้า) ที่ได้รับอนุญาตจากกรมการจัดหางาน ปัจจุบันมีทั้งสิ้น 250 แห่ง เป็นผู้รับอนุญาตฯ ที่บริษัทตั้งอยู่ในกรุงเทพมหานคร 75 แห่ง และส่วนภูมิภาค 175 แห่ง (ข้อมูล ณ วันที่ 17 มกราคม 2564)
“กรมการจัดหางาน จะใช้มาตรการทางกฎหมายอย่างจริงจัง หากพบผู้กระทําผิด จะดําเนินคดีตามกฎหมายอย่างเคร่งครัด โดยผู้ที่หลอกลวงผู้อื่นว่าสามารถนําคนต่างด้าวมาทํางานกับนายจ้างในประเทศ หรือสามารถหาลูกจ้างซึ่งเป็นคนต่างด้าวให้กับนายจ้าง และโดยการหลอกลวงดังว่านั้น ได้ไปซึ่งเงินหรือทรัพย์สินหรือประโยชน์ อื่นใดจากผู้ถูกหลอกลวง จะต้องระวางมีโทษจําคุกตั้งแต่ 3 - 10 ปี หรือปรับตั้งแต่ 600,000 - 1,000,000 บาท ต่อคนต่างด้าว 1 คน หรือทั้งจําทั้งปรับ” อธิบดีกรมการจัดหางาน กล่าว
ทั้งนี้ สามารถตรวจสอบรายชื่อบริษัทนําคนต่างด้าวเข้ามาทํางานฯที่ได้รับอนุญาตจากกรมการจัดหางาน ได้ที่ www.doe.go.th หรือแจ้งเรื่องราวร้องทุกข์ ที่ถูกสาย/นายหน้าเถื่อนหลอกลวง สามารถติดต่อได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือ สายด่วนกระทรวงแรงงาน โทร.1506 กด 2 กรมการจัดหางาน ซึ่งมีการจัดล่ามในภาษากัมพูชา เมียนมา และอังกฤษ ให้บริการด้วย
รัฐบาลไทย-ข่าวทำเนียบรัฐบาล-ธนาคารพาณิชย์ออกมาตรการช่วยเหลือลูกค้ารับมือ COVID-19 ระลอกใหม่
วันอังคารที่ 19 มกราคม 2564
ธนาคารพาณิชย์ออกมาตรการช่วยเหลือลูกค้ารับมือ COVID-19 ระลอกใหม่
สมาคมธนาคารไทยและธนาคารพาณิชย์พร้อมออกมาตรการช่วยเหลือลูกค้ารายย่อยที่ได้รับผลกระทบจาก COVID-19 ระบาดระลอกใหม่ ตามแนวทางการช่วยเหลือลูกหนี้ของ ธปท. ล่าสุด
นายผยง ศรีวณิช ประธานสมาคมธนาคารไทย เปิดเผยว่า จากการแพร่ระบาดของโรคติดเชื้อไรวัสโคโรนา 2019 (COVID-19) ระลอกใหม่ในประเทศไทย สมาคมธนาคารไทยและธนาคารพาณิชย์ตระหนักถึงผลกระทบต่อระบบเศรษฐกิจ ลูกค้า และประชาชนทั้งทางตรงและทางอ้อม จึงพร้อมออกมาตรการช่วยเหลือลูกค้ารายย่อย เพื่อบรรเทาผลกระทบที่เกิดขึ้นตามแนวทางการช่วยเหลือลูกหนี้ของธนาคารแห่งประเทศไทย (ธปท.)
ทั้งนี้ ธปท. ได้ออกแนวทางการช่วยเหลือลูกหนี้ที่ได้รับผลกระทบจากการระบาดของ COVID-19 ระลอกใหม่ ดังนี้
1.ขยายเวลาให้ลูกหนี้รายย่อยสมัครรับความช่วยเหลือได้จนถึงวันที่ 30 มิถุนายน 2564 จากเดิมที่ครบกําหนดในวันที่ 31 ธันวาคม 2563
2.เปิดให้นายจ้างหรือเจ้าของกิจการสมัครขอรับความช่วยเหลือแทนลูกจ้างหรือพนักงานที่เป็นลูกหนี้ธนาคารได้ โดยต้องได้รับความยินยอมจากลูกหนี้ที่เป็นพนักงานหรือลูกจ้าง
สําหรับลูกค้ากลุ่มอื่นๆ เช่นลูกค้า SMEs และลูกค้าธุรกิจขนาดใหญ่ ธนาคารพาณิชย์พร้อมให้ความช่วยเหลือและผ่อนปรนเงื่อนไขตามความเหมาะสม โดยลูกค้าสามารถติดต่อกับธนาคารพาณิชย์ที่ใช้บริการ ผ่านช่องทางต่างๆ ทั้งสาขา เว็บไซต์ หรือ ติดต่อผ่าน call center ของแต่ละธนาคาร เพื่อหารือในรายละเอียดของมาตรการช่วยเหลือได้
“ธนาคารพาณิชย์พร้อมให้ความช่วยเหลือลูกค้าทุกกลุ่มอย่างต่อเนื่อง โดยนับตั้งแต่เกิดการระบาดของ COVID-19 ธนาคารพาณิชย์ได้ออกมาตรการช่วยเหลือลูกค้าอย่างรวดเร็ว และปรับมาตรการช่วยเหลือเป็นระยะ เพื่อให้สอดคล้องกับสถานการณ์ ทั้งมาตรการช่วยเหลือลูกค้าโดยทั่วไป มาตรการช่วยเหลือเฉพาะกลุ่ม และมาตรการปรับโครงสร้างหนี้ ซึ่งแต่ละธนาคารมีทั้งมาตรการที่เหมือนกันและแตกต่างกัน เพื่อให้เหมาะสมกับลูกค้าของแต่ละธนาคารที่ไม่เหมือนกัน ทําให้สามารถความช่วยเหลือลูกค้าได้อย่างตรงจุดและมีประสิทธิภาพ ดังนั้นภายใต้การกลับมาระบาดระลอกใหม่ มั่นใจได้ว่าธนาคารพาณิชย์ยังคงเดินหน้าช่วยหลือลูกค้าอย่างต่อเนื่อง เพื่อให้ลูกค้าและเศรษฐกิจของประเทศสามารถข้ามผ่านวิกฤติครั้งนี้ไปได้”
สมาคมธนาคารไทย
โทร. 0-2558-7500
รัฐบาลไทย-ข่าวทำเนียบรัฐบาล-SME D Bank ดูแลลูกค้าเดิมต่อเนื่อง ออกสินเชื่อใหม่ ‘จ่ายดี มีเติม’ ช่วยเสริมสภาพคล่อง เดินหน้ากิจการก้าวข้ามวิกฤตโควิด-19
วันอังคารที่ 19 มกราคม 2564
SME D Bank ดูแลลูกค้าเดิมต่อเนื่อง ออกสินเชื่อใหม่ ‘จ่ายดี มีเติม’ ช่วยเสริมสภาพคล่อง เดินหน้ากิจการก้าวข้ามวิกฤตโควิด-19
ME D Bank เคียงข้างดูแลลูกค้าเดิมต่อเนื่องให้ก้าวผ่านวิกฤตโควิด-19 ออกผลิตภัณฑ์สินเชื่อใหม่ “จ่ายดี มีเติม” เพื่อให้ลูกค้านําไปใช้ลงทุน ขยาย ปรับปรุง หมุนเวียนในธุรกิจเดิมที่เคยขอสินเชื่อไปแล้ว
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เคียงข้างดูแลลูกค้าเดิมต่อเนื่องให้ก้าวผ่านวิกฤตโควิด-19 ออกผลิตภัณฑ์สินเชื่อใหม่ “จ่ายดี มีเติม” เพื่อให้ลูกค้านําไปใช้ลงทุน ขยาย ปรับปรุง หมุนเวียนในธุรกิจเดิมที่เคยขอสินเชื่อไปแล้ว กําหนดคุณสมบัติสําหรับลูกค้าที่มีวงเงินสินเชื่อประเภทเงินกู้แบบมีระยะเวลา (Term Loan) และมีประวัติชําระหนี้ดี วงเงินกู้สูงสุดเท่ากับวงเงินเดิมทุกประเภทที่มีอยู่กับธนาคาร แต่ไม่เกิน 15 ล้านบาท คิดอัตราดอกเบี้ย กรณีหลักประกันตามที่ธนาคารกําหนด MLR+0.5 ตลอดอายุสัญญา ระยะเวลากู้ยืมนานสูงสุด 10 ปี กรณีที่ใช้ บสย. คิดอัตราดอกเบี้ย MLR+1.5 ตลอดอายุสัญญา ระยะเวลากู้ยืมนานสูงสุด 7 ปี สนใจติดต่อได้ที่สาขา SME D Bank ทั่วประเทศ หรือสอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ศอ.ปส.มท.แจ้งทุกจังหวัด-อำเภอทั่วประเทศ เฝ้าระวังการแพร่ระบาดยาเสพติด “เคนมผง”
วันอังคารที่ 19 มกราคม 2564
ศอ.ปส.มท.แจ้งทุกจังหวัด-อําเภอทั่วประเทศ เฝ้าระวังการแพร่ระบาดยาเสพติด “เคนมผง”
ศอ.ปส.มท.แจ้งทุกจังหวัด-อําเภอทั่วประเทศ เฝ้าระวังการแพร่ระบาดยาเสพติด “เคนมผง”
วันนี้ (19 ม.ค. 64) นายสมคิด จันทมฤก รองปลัดกระทรวงมหาดไทยในฐานะโฆษกกระทรวงมหาดไทย เปิดเผยว่า ด้วยปรากฏข่าวสารการแพร่ระบาดของยาเสพติด“เคนมผง” ซึ่งมีส่วนผสมของคีตามีนและสารเสพติดชนิดต่าง ๆ เช่น ไดอาซีแพม (Diazepam) ไอซ์ เฮโรอีน ยาอีโคเคน เป็นต้น ทําให้ออกฤทธิ์รุนแรงเป็นอันตรายอย่างร้ายแรงต่อร่างกายผู้เสพและเพิ่มความเสี่ยงในการเสียชีวิต ซึ่งในเบื้องต้นพบการแพร่ระบาดของเคนมผงในพื้นที่กรุงเทพมหานคร เพื่อเป็นการเฝ้าระวังและป้องกันปราบปรามการแพร่ระบาดของยาเสพติดชนิดดังกล่าว กระทรวงมหาดไทยโดยศูนย์อํานวยการป้องกันและปราบปรามยาเสพติดกระทรวงมหาดไทย (ศอ.ปส.มท.) ได้แจ้งให้ศูนย์อํานวยการป้องกันและปราบปรามยาเสพติดจังหวัดและศูนย์ปฏิบัติการป้องกันและปราบปรามยาเสพติดอําเภอทั่วประเทศ กําชับเจ้าหน้าที่ผู้ปฏิบัติงานติดตามข่าวสารและเฝ้าระวังการแพร่ระบาดของเคนมผงอย่างใกล้ชิด
นายสมคิด จันทมฤก กล่าวเพิ่มเติมว่า กระทรวงมหาดไทยให้ความสําคัญและบูรณาการขับเคลื่อนการดําเนินงานป้องกันและปราบปรามยาเสพติดอย่างเข้มข้นต่อเนื่องในทุกพื้นที่ ทั้งนี้ หากพี่น้องประชาชนมีเบาะแสเกี่ยวกับเคนมผงและยาเสพติดอื่นในพื้นที่ สามารถแจ้งสายด่วนศูนย์ดํารงธรรม โทร. 1567 หรือสายด่วน ป.ป.ส. 1386 ตลอด 24 ชั่วโมง
รัฐบาลไทย-ข่าวทำเนียบรัฐบาล-ออมสิน เผย 4 วัน อนุมัติสินเชื่อเสริมพลังฐานราก 110,000 ราย พร้อมปรับหลักเกณฑ์ให้คนเคยกู้สินเชื่อฉุกเฉินกู้อีกได้ ดีเดย์ 23 ม.ค.64 เป็นต้นไป ผ่าน MyMo
วันอังคารที่ 19 มกราคม 2564
ออมสิน เผย 4 วัน อนุมัติสินเชื่อเสริมพลังฐานราก 110,000 ราย พร้อมปรับหลักเกณฑ์ให้คนเคยกู้สินเชื่อฉุกเฉินกู้อีกได้ ดีเดย์ 23 ม.ค.64 เป็นต้นไป ผ่าน MyMo
ตามที่รัฐบาลได้ห่วงใยสถานการณ์การแพร่ระบาดของเชื้อไวรัสโควิด-19 ซึ่งกระทรวงการคลังได้ออกมาตรการด้านการเงินเพื่อบรรเทาความเดือดร้อนตามที่คณะรัฐมนตรีได้มีมติให้ดําเนินการ โดยเฉพาะในส่วนของธนาคารออมสินมีมาตรการให้สินเชื่อเพิ่มเติมเพื่อประชาชนรายย่อย
นายวิทัย รัตนากร ผู้อํานวยการธนาคารออมสิน เปิดเผยว่า ตามที่รัฐบาลได้ห่วงใยสถานการณ์การแพร่ระบาดของเชื้อไวรัสโควิด-19 ซึ่งกระทรวงการคลังได้ออกมาตรการด้านการเงินเพื่อบรรเทาความเดือดร้อนตามที่คณะรัฐมนตรีได้มีมติให้ดําเนินการ โดยเฉพาะในส่วนของธนาคารออมสินมีมาตรการให้สินเชื่อเพิ่มเติมเพื่อประชาชนรายย่อย สินเชื่อเสริมพลังฐานราก วงเงิน 10,000 ล้านบาท ให้กู้สูงสุดรายละ 50,000 บาท ซึ่งเปิดให้ลงทะเบียนผ่านช่องทางแอปพลิเคชัน MyMo ตั้งแต่วันที่ 15 มกราคม 2564 ที่ผ่านมานั้น ปรากฏว่ามีผู้สนใจยื่นกู้เป็นจํานวนมาก เพียง 4 วัน (15-18 มกราคม 2564) ธนาคารฯ ได้อนุมัติเงินกู้ไปแล้ว 110,000 ราย ซึ่งถือเป็นการให้กู้ยืมแบบดิจิทัล (Digital lending) ที่มีประสิทธิภาพอย่างมาก สะดวกและอนุมัติรวดเร็ว โดยขณะนี้ยังคงได้รับความสนใจอย่างมากมายและคาดว่าจะยังมีผู้สนใจอยู่อย่างต่อเนื่อง
อย่างไรก็ตาม เพื่อเป็นการบรรเทาความเดือดร้อนของประชาชนรายย่อยและรองรับความต้องการที่มีเป็นจํานวนมากที่ไม่สามารถเข้าถึงสินเชื่อเร่งด่วนที่คิดอัตราดอกเบี้ยต่ําได้ รวมถึงได้รับการอนุมัติที่รวดเร็ว ธนาคารจึงปรับหลักเกณฑ์การเข้าถึงสินเชื่อขึ้นใหม่เป็นกรณีพิเศษ โดยให้ผู้ที่เคยกู้สินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา COVID-19 (สินเชื่อฉุกเฉิน) เมื่อปี 2563 สามารถยื่นกู้ได้อีก ซึ่งการพิจารณาวงเงินสินเชื่อขึ้นอยู่กับเครดิตและประวัติการชําระ เปิดให้ลงทะเบียนขอสินเชื่อผ่านแอปพลิเคชัน MyMo ได้ตั้งแต่วันเสาร์ที่ 23 มกราคม 2564 นี้เป็นต้นไป
“การปรับเกณฑ์การให้สินเชื่อในครั้งนี้ เป็นความตั้งใจของธนาคารที่จะช่วยรายย่อย พ่อค้าแม่ค้า คนที่มีอาชีพอิสระที่เคยกู้สินเชื่อฉุกเฉินและได้รับผลกระทบจากโควิด-19 ในระลอกใหม่นี้ สามารถยื่นขอสินเชื่อเสริมพลังฐานรากได้ โดยให้รายละ 20,000 บาท หรือต้องมีประวัติการผ่อนชําระดีในช่วงที่ผ่านมา และไม่มีประวัติหนี้เสีย ซึ่งธนาคารจะพิจารณาช่วยเหลืออย่างเต็มที่” ผู้อํานวยการธนาคารออมสิน กล่าวในที่สุด